Self Stripe Tee by Ripe at Gilt
Self Stripe Tee
Side belt loop details
Slightly sheer self stripes Studiefonds skep hoop vir duisende studente | Maroela Media
Daar is ŉ blink toekoms vir jong mense in Suid-Afrika wat wil gaan studeer, selfs al kan studente of hulle ouers dit nie finansieel bekostig nie.
Solidariteit Helpende Hand se studiefondssentrum kan steeds enkele studente met studiehulp help wat in 2018 by Akademia wil gaan studeer. Die sentrum het ook ŉ ad hoc-fonds wat studente kan bystaan wat in dringende nood verkeer en aansoeke vir dié soort studiehulp kan reg deur die jaar gedoen word.
“Die JD Kestell-fonds is juis daar om ŉ student by te staan wat sy of haar ouers in ŉ plaasaanval verloor het, of wie se huis afgebrand het of dalk vinnig ŉ vragmotorlisensie moet bekom as deel van sy of haar beroepsopleiding,” het Stefan Pieterse, hoof van die studiefondssentrum, verduidelik.
Volgens Pieterse het die sentrum sedert 2009 reeds 6 981 studente finansieel gehelp deur rentevrye studielenings aan hulle beskikbaar te stel om hulself tersiêr te bekwaam.
“Teen die agtergrond van die hele #FeesMustFall-beweging en die Hefer-kommissie se bevindinge oor gratis tersiêre opleiding glo ons by die studiefondssentrum dat klasgelde nie moet verval nie, maar dat die gelde eerder hiervoor gevind word,” het Pieterse gesê.
Die studiefondssentrum bied ook ŉ platform waar donateurs studente kan help om te studeer, sonder dat die donateurs met die administrasie van universiteite bemoei word. Die sentrum verskaf ŉ verslag twee keer per jaar aan die donateurs om terugvoer te gee oor die geld in die studiefonds.
Ná afloop van ŉ student se studie word die geld waarmee ŉ student gehelp is ingevorder en weer in die donateur se studiefonds teruggeploeg om die volgende student mee te help.
“Aan die student se kant het ons ŉ aanlynstelsel ontwikkel waarmee studente van reg oor Suid-Afrika aansoek kan doen vir studiehulp, hetsy beroepsopleiding of tersiêre studie. Ons verwerk dan al hierdie aansoeke op grond van behoefte en prestasie en lê dan hierdie student aan ons donateurs voor vir studiehulp,” het Pieters gesê.
Vir meer inligting besoek die studiefondssentrum se webwerf by Helpendehand.co.za/studiefonds/
Ons kan as ons wil.